भर्खरै भएको प्रतिनिधिसभा एवम् प्रदेशसभाको निर्वाचनमा वाम गठबन्धनको बहुमत आएपछि अब भने स्थायी सरकार निर्माण हुने झीनो आशाको त्यान्द्रो पलाएको छ । यसले विगतमा राजनीतिक दल र तिनका नेताहरुबाट देखाइएको समृद्ध नेपालको सपना केही भए पनि पूरा हुन्छ कि भन्ने आशा पनि जगाएको छ । तर राजनीतिक दल र उम्मेदवारहरुले विनायोजना र हचुवामा गरेका प्रतिबद्धताहरु चमत्कार नै हुने गरी एकैपटक पूरा हुनेवाला भने छैनन् । बरु अब राज्यले कृषि विकासमा जोडतोडका साथ लाग्ने हो भने कृषि नै समृद्ध नेपालको बलियो आधारशिला बन्नेछ ।
